Tárgyalja: Valamennyi Bizottság

Nyilvános ülés anyaga

**Berettyóújfalui Polgármesteri Hivatal Jegyzőjétől**

**BESZÁMOLÓ**

a Berettyóújfalui Polgármesteri Hivatal 2018. évi munkájáról

Tisztelt Képviselő-testület!

A Berettyóújfalui Polgármesteri Hivatal 2018. évi munkájáról az alábbi tájékoztatást adom.

A polgármesteri hivatal 2015. január 1-je óta önálló hivatalként működik. A Berettyóújfalui Polgármesteri Hivatal létrehozásáról szóló alapító okirat szerint a hivatal ellátja a Magyarország helyi önkormányzatairól szóló 2011. évi CLXXXIX. törvényben és a vonatkozó egyéb jogszabályokban a számára meghatározott feladatokat Berettyóújfalu vonatkozásában. A hivatal ellátja a Berettyóújfalui Roma Nemzetiségi Önkormányzat működésével kapcsolatos feladatokat, továbbá a Bihari Önkormányzatok Többcélú Kistérségi Társulása és a Bihari Szilárd Hulladéklerakó és Hasznosító Társulás munkaszervezeti feladatait. A hivatalban működő Építéshatósági Csoport hatásköre a Berettyóújfalui Járási Hivatal illetékességi területén fekvő településekre is kiterjed.

A hivatal a képviselő-testület önálló hatáskörrel nem bíró szerve, költségvetési szerv. A hivatal ezen jogállása alapozza meg a funkció ellátásához szükséges szervezeti kialakítást, amit Berettyóújfalu Város Önkormányzata Képviselő-testülete legutóbb a 220/2017. (XII.14.) önkormányzati határozattal elfogadott Szervezeti és Működési Szabályzatban állapított meg.

A hivatal létszáma 46 fő, ezen belül 6 fő vezető beosztású, 1 fő ügykezelő és 39 fő ügyintéző. A vezetők közül mindenki, az ügyintézők közül 26 fő rendelkezik felsőfokú, 13 fő középfokú végzettséggel. 29 főnek van közigazgatási szakvizsgája, 16 főnek közigazgatási alapvizsgája, az ügykezelő megszerezte az ügykezelői alapvizsgát. 23 fő rendelkezik nyelvvizsgával (9 alapfokú, 12 középfokú, 2 felsőfokú). A közszolgálati tisztviselők továbbképzéséről szóló 273/2012. (IX.28.) Korm. rendeletnek megfelelően elkészített éves továbbképzési tervben szereplő képzéseket a Nemzeti Közszolgálati Egyetem ütemezése szerint 2018 évben e-learning (internetes), illetve jelenléti képzés formájában a vezetők és köztisztviselők teljesítették. Ezen kívül valamennyi dolgozó kötelező képzésben részesült az ASP 2019. január 1-jei bevezetésére való felkészülés miatt.

A következőkben az ellátott feladatok szerint adok számot a hivatal működéséről:

 **Általános szervezési és önkormányzati működést segítő feladatok**

A Képviselő-testület, nemzetiségi önkormányzat, bizottságok működésével kapcsolatos feladatokat, a tisztségviselők munkájának segítését, a személyzeti, munkaügyi, közfoglalkoztatás-szervezési feladatokat, továbbá a hivatal ügyirat-kezelési, egyéb szervezési feladatait a titkárság végzi, valamint részt vesz a választási, népszavazási feladatok végrehajtásában.

Az elmúlt évben, a 2018. április 8. napján megtartott országgyűlési választás lebonyolítása során a helyi választási iroda részére előírt feladatokat a hivatal köztisztviselői háromnegyedének bevonásával láttuk el.

**A testületek működésével kapcsolatos feladatok:**

2018. január 1-től 2018. december 31-ig 17 képviselő-testületi nyílt, 11 zárt ülés és 45 bizottsági, továbbá 8 Roma Nemzetiségi Önkormányzati ülés meghívójának, előterjesztéseinek kiküldése, jegyzőkönyveinek elkészítése, illetve továbbítása történt meg a Hajdú-Bihar Megyei Kormányhivatal felé.

Ugyanezen időszakban 19 rendelet, 274 képviselő-testületi határozat és 507 bizottsági határozat, továbbá 30 Roma Nemzetiségi Önkormányzati határozat közzétételéről, honlapra való feltöltéséről, könyvtárnak való megküldéséről, tárgymutatózásáról és nyilvántartásáról kellett gondoskodni.

Polgármester által hozott határozatok száma: 3222 (saját hatáskörben, illetve leadott hatáskörben hozott határozatok).

A titkárság biztosítja továbbá a képviselő-testületi és bizottsági tagok tiszteletdíja megállapításának előkészítését, az önkormányzati alapítású alapítványok, intézmények alapító okiratainak nyilvántartását is.

A Nemzeti Jogszabálytárba a képviselő-testület és a nemzetiségi testület, bizottságok jegyzőkönyveit, az önkormányzati rendeleteket feltöltöttük.

**Foglalkoztatással kapcsolatos feladatok:**

A titkárság feladata a hivatal köztisztviselői, munkavállalói felett a munkáltatói jogkör gyakorlása során felmerülő feladatok végrehajtása (kinevezés, besorolás, átsorolás, helyettesítés, szabadság nyilvántartása, fizetés nélküli szabadság, foglalkozás egészségügyi vizsgálatra beutalás, nyugdíjazás) a tisztségviselők jogviszonyával összefüggő munkaügyi teendők ellátása.

Végzi a köztisztviselők képzésével, továbbképzésével kapcsolatos, valamint a köztisztviselők és képviselők vagyonnyilatkozatával kapcsolatos feladatokat (jelentések, képzési terv, nyomtatványok kiküldése, vagyonnyilatkozatok és személyzeti anyagok őrzése).

**Ügyiratkezelési feladatok:**

2018 január 01 - 2018. december 31. között az iktatóban főszámon 6252, alszámon 16389 irat érkeztetésére és iktatására került sor. Az adóügyekben keletkezett iratok közvetlenül az adócsoportnál kerülnek iktatásra, ott főszámon 7743, alszámon 1504 irat iktatására került sor.

Az iktatás mellett az elintézett ügyiratok átvétele, számítógépes rögzítése és irattárban való elhelyezése is az iktató ügyintézők feladata.

**Egyéb szervezési feladatok:**

A beérkező és a kipostázandó küldemények kézbesítése, dokumentálása, átadása a posta, illetve a polgárőrség részére szintén a titkárságon történik.

2018. január 01-től 2018. december 31-ig 4906 db beérkező postai küldemény, továbbá 5420 db Berettyóújfalun kívülre, 2959 db helyben kézbesítendő könyvelt postai küldemény volt, ezen kívül 7389 db közönséges levél kiküldése történt meg.

A fentieken kívül a titkárság biztosítja a következő feladatok végrehajtását:

- a napi posta bontása, a vezetők részére való előkészítése, az elektronikus levelező-rendszer folyamatos figyelemmel kísérése, a beérkező e-mailek továbbítása

- a számítógépes rendszerszervezővel együtt a belső informatikai rendszer működtetése, programok frissítése, adatbiztonságról való gondoskodás, a nyomtatók, technikai eszközök működőképességének biztosítása

- a tisztségviselők és vezetők programjainak, ügyfélfogadásának, levelezésének koordinálása

- a hivatali belső szabályzatok (munkahelyi telefonhasználat, közszolgálati szabályzat, számítógépes munkavégzés, munkahelyi dohányzás stb.) előkészítése

- a hivatali gépkocsik igénybevételének koordinálása, üzemanyag-terv igény bejelentése a Közbeszerzési és Ellátási Főigazgatóságnak, üzemanyag számlák ellenőrzése, igazolása. Gépjárművek havi üzemanyag fogyasztásának elszámolása, gépjárművekkel kapcsolatos ügyek intézése

- a hivatal mobiltelefonjaival, vezetékes telefonhálózatával, internet előfizetésével kapcsolatos ügyek ellátása.



**Közfoglalkoztatottak által végzett feladatok**

A korábbi években kialakított rendszer szerint végezték a foglalkoztatottak a közterületi, valamint intézményi feladatokat, melyek az alábbi munkafolyamatokból állnak:

* zöldfelületek, lakótelepek, közparkok folyamatos rendben tartása
* belterületi és külterületi utak felújítása környezetének karbantartása.
* parlagfű mentesítés
* csapadékvíz-elvezetés, árkok karbantartása;
* az önkormányzat kezelésében lévő zöld területek kaszálása;
* parkgondozás,
* a közterületen lerakott illegális szemét összegyűjtése és elszállítása;
* útpadka takarítás
* paprika és paradicsom palántaültetés és gondozás;
* burgonya veteményezés, válogatás, tisztítás és betárolás
* az önkormányzat tulajdonában lévő erdőben cserjézés, bozótirtás;
* járdaépítés, közterületeken lévő járdák javítása
* térkő gyártás

**Általános közigazgatási tevékenység**

Az általános közigazgatási tevékenységgel kapcsolatos feladatok ellátása leginkább az Igazgatási Iroda tevékenységében realizálódik. Az iroda feladatainak egyik részét a szociális ügyintézés, másik részét a hatósági ügyintézés teszi ki.

Az ügyeket az irodán az irodavezető és hét ügyintéző végzi. 2018-tól a korábban ügykezelő státuszú munkatárs sikeres anyakönyvi szakvizsgát tett és köztisztviselői státuszba került. Az elektronikus anyakönyvi rendszer bevezetése óta rendkívüli módon megnövekedett feladatoknak az ellátásában, valamint a helyettesítés megoldásában is fontos előrelépés történt ezzel. Az irodavezető ellátja az esélyegyenlőségi referensi feladatokat. Az irodavezető és három ügyintéző kapcsolt munkakörben végzik hatósági és szociális ügyek intézését, két ügyintéző szociális és két ügyintéző anyakönyvi feladatot lát el.

**Szociális tevékenység**

2018 során a szociális feladatellátásban jelentős hatásköri változás történt. Az önkormányzat ún. családbarát ellátásai tovább gyarapodtak: bevezetésre került a babaköszöntő csomag, a város babája cím, valamint az óvodakezdési támogatás.

2018-tól valamennyi iskolai szünidőben, már minden rendszeres gyermekvédelmi kedvezményre jogosult gyermek szülei is igényelhették a szünidei gyermekétkeztetést, mivel ez kormányrendelet alapján eddig csak a hátrányos és halmozottan hátrányos helyzetű gyermekek számára volt kötelezően biztosítandó.

A szociális jellegű feladatok ellátását a szociális igazgatásról és a szociális ellátásokról szóló 1993. évi III. törvény és a gyermekek védelméről és a gyámügyi igazgatásról szóló 1997. évi XXXI. törvény szabályozza, illetve ezen jogszabályok keretei között az önkormányzat pénzbeli és természetbeni szociális és gyermekjóléti ellátásokról szóló 1/2018. (I. 26.) önkormányzati rendelete a helyi önkormányzati ellátások és hatáskörök tekintetében.

Az iroda feladatai közé tartozó szociális ellátások:

* rendszeres gyermekvédelmi kedvezményre való jogosultság megállapítása
* hátrányos helyzet, halmozottan hátrányos helyzet megállapítása,
* köztemetés
* települési támogatások különböző típusai:

rendkívüli, gyermeknevelési célú, lakhatási, temetési, fűtési

* szünidei gyermekétkeztetés megszervezése a rendszeres gyermekvédelmi kedvezményben részesülő gyermekek valamint a hátrányos helyzetű és halmozottan hátrányos helyzetű gyermekek részére
* babaköszöntő csomag
* város babája cím
* óvodakezdési támogatás
* tűzifa támogatás
* hulladékszállítási díjkedvezmény.

Legnagyobb számban előforduló ügyek továbbra is a rendszeres gyermekvédelmi kedvezményre való jogosultság, a hátrányos és halmozottan hátrányos helyzet megállapítása, valamint a különböző típusú települési támogatásokkal, hulladékszállítási díjkedvezménnyel kapcsolatos ügyek.

Tavaly 29 köztemetés ügyében kellett intézkedni az irodán, ami azért nagy szám, mert ezen az úton azok temetéséről kell gondoskodni a haláleset helye szerinti települési önkormányzatnak, akinek nincs tartásra köteles hozzátartozója, vagy van ilyen hozzátartozó, de nem képes a temetés költségeit saját megélhetésének veszélyeztetése nélkül megfizetni.

Az önkormányzat rendelete alapján nyújtott szociális támogatásokról és a hulladékszállítási díjkedvezményről, települési támogatásban való részesítésről szóló döntéseket szintén ez az iroda készíti elő.

Lehetőség szerint törekszünk a támogatásokat természetben nyújtani, mivel ez teljes egészében garantálja a rendeltetésnek megfelelő felhasználást. Ebben a formában nyújtottuk az elmúlt év során a települési támogatások nagy részét. Ez utóbbi körbe tartoznak az élelmiszer, gyógyszer és tanszer vásárlására felhasználható utalványok, a tüzelőutalvány, a tűzifa juttatás, valamint az egy év időtartamra megállapítható és a közüzemi szolgáltató részére átutalt lakhatási támogatások. Év végétől – az ügyfelek igényeinek megfelelően – lehetőség van a rendkívüli települési támogatásnak meghatározott mennyiségű tűzifában való nyújtására is.

A hulladékszállítási díjkedvezmény az a támogatási forma, ami sok idős ember számára nyújtható segítség, melynél első sorban nem a jövedelmi viszonyok, hanem az élethelyzet az elbírálás alapja. A kedvezményre való jogosultság visszavonásig érvényes. A megszűnések és az új jogosultságok megállapításával évente már ötszázat meghaladó számú idős ember háztartásának kiadását csökkenti. 2018-ban 520-an vették igénybe.

Mind a települési támogatások, mind a hulladékszállítási díjkedvezmény esetében, a rendelet jogosultsági feltételeinek kedvező változása miatt, megnövekedett az igénylők száma.

Másfél éve az önkormányzat a rendszeres gyermekvédelmi kedvezményben részesülő gyermekek számára is biztosítja valamennyi iskolai szünidőben az ingyenes szünidei gyermekétkeztetés igénybevételét. (A hátrányos helyzetű és halmozottan hátrányos helyzetű gyermekek esetében jogszabály alapján az ellátás megszervezése kötelező önkormányzati feladat, melynek finanszírozását a központi költségvetés biztosítja.) A nyári, őszi és téli szünidőben mindösszesen 813 gyermek részére igényelték a szülők ezt az ellátást. Az iroda a szünidőket megelőzően a szülők értesítésével az igényfelmérésben vesz részt, az étkeztetéssel kapcsolatos összes további feladatot a Közintézmények Szolgáltató Irodája végzi.

A gyermeket vállaló, nevelő családok ellátásai is bővültek 2018-ban. Bevezetésre került az újszülötteknek járó babaköszöntő csomag, melyből 105 db-ot juttathattunk el a családokhoz, az óvodakezdési támogatás, melyet 16 rendszeres gyermekvédelmi kedvezményben részesülő gyermeknek állapítottunk meg. A város napján egy éves „város babája” cím adományozására nem került sor, idén nem volt ilyen baba.

A fiatalok számára nyújtható lakáshoz jutók helyi támogatását új alapokra helyezte az önkormányzat. 2017. októberétől az önkormányzati rendelet szabályai módosultak - megszűntek a jövedelmi jogosultsági feltételek és megnövekedett a támogatás adható összege –, emiatt 2018-ban megduplázódott az igénylők száma és megsokszorozódott a támogatásra felhasznált előirányzat nagysága.

A jelentősebb ügyirattípusok számait az alábbi táblázatok szemléltetik.

**Hatósági tevékenység**

Az iroda feladatkörébe tartozó ügyek másik nagy csoportja az úgynevezett ”klasszikus hatósági ügyek”: az anyakönyvi ügyek, hagyatéki ügyek, birtokvédelmi ügyek, telepengedély és kereskedelmi hatósági ügyek, valamint a címképzés és a címnyilvántartási feladatok ellátása. A hatósági ügyeket két anyakönyvvezető, három hatósági ügyintéző és az irodavezető kapcsolt munkakörben végzi.

Az anyakönyvi ügyek száma a kórház léte, a kedvezményes honosítás lehetősége, a román határ közelsége miatt még mindig nagyon magas. Az elektronikus anyakönyv a korábbiakhoz még hatalmas mennyiségű adatfeltöltési, rögzítési feladatot társít, ami hosszú időre nagy munkaterhet ró az anyakönyvvezetőkre.

Az ipari tevékenységeknek egy kormányrendeletben meghatározott köre bejelentés vagy telepengedély köteles. A jogszabály változások és illetékesség változások miatt ezeknek az ügyeknek a száma nem magas.

A kereskedelmi hatósági tevékenység vonatkozásában sokkal nagyobb az ügyek száma, mivel sok kereskedelmi üzlet és tevékenység van, továbbá minden változást (székhely, adószám, nyitvatartási idő, stb.) be kell jelenteni.

A címképzéshez, címnyilvántartáshoz kapcsolódó feladatok egyre nagyobb számban jelentkeznek. A hatályos jogszabályoknak megfelelő és a Központi Címregiszterben (KCR) rendezendő címek képzése, felülvizsgálata a jelenleg rendelkezésre álló kapacitással csak a felmerülő ügyféli igényeknek képes eleget tenni.

A birtokvédelmi kérelmek száma évente változó, 2018-ban 7 kérelem érkezett. Ezt a feladatkört jelenleg az irodavezető látja el.

**Egyéb feladatok**

Az igazgatási iroda munkatársai jelentős feladatokat látnak el a különböző típusú választások során a HVI és az OEVI munkáját segítve. 2018-ban az országgyűlési képviselőválasztás jelölt bejelentés, ajánlás ellenőrzés, a választók átjelentkezésével, mozgóurna igénylésével kapcsolatos feladatok tették ki ennek jelentős részét.

Az igazgatási irodavezető látja el a helyi esélyegyenlőségi referens feladatát. 2018-ban kellett elkészíteni Berettyóújfalu Város Helyi Esélyegyenlőségi Programját, mely helyzetelemzésből és intézkedési tervből áll, melyet az önkormányzat ötévente, öt év időtartamra fogad el, jelen esetben a 2018-2023 éveket átfogó tervezési ciklusra.

Az iroda készítette el továbbá az önkormányzat pályázatát a Családbarát Önkormányzati díj elnyerésére. A pályázat 2018. szeptemberében benyújtásra került, díjazásban nem részesült az önkormányzat.

|  |  |
| --- | --- |
| Ügytípus | 2018. 01. 01. – 2018. 12. 31. |
|  |
| Rendszeres gyermekvédelmi kedvezmény | 451 |
| Települési támogatás:rendkívüligyermeknevelési célúlakhatásitemetési | 237717551061 |
| Óvodakezdési támogatás | 16 |
| Babaköszöntő csomag | 105 |
| Város Babája | 0 |
| Tűzifa támogatás (Bázisos) | 101 |
| Köztemetés | 29 |
| Hulladékszállítási díjkedvezményÚj megállapítás:Megszűnés: | 5207452 |
| Lakáshoz jutók helyi támogatása | 60 |
| Hátrányos helyzet megállapítása | 223 |
| Halmozottan hátrányos helyzet megállapítása | 102 |

|  |  |
| --- | --- |
| Ügytípus | 2018. 01. 01. – 2018. 12. 31. |
| Anyakönyvi ügyek:- adatszolgáltatások, adatrögzítések- akvi. kivonatok, másolatok- honosítási ügyek: eskütétel | 8452032173 |
| Hagyatéki ügyek | 292 |
| Birtokvédelmi ügyek | 7 |
| Telepengedély ügyek | 13 |
| Kereskedelmi ügyek | 184 |
| Társasházak felügyeletével kapcsolatosÜgyek | 1 |
| Méhészek értesítése | 57 |
| Termőföldek kifüggesztésével kapcsolatosÜgyek | 125 |
| Egyéb (hirdetmény, hatósági bizonyítvány, leltár, környezettanulmány) | 348 |
| Címképzés, házszám igazolás | 124 |

**Építéshatósági tevékenység**

A települési önkormányzat építéshatósága (az építéshatósági csoport) az alábbi feladatokat látja el:

Az építésügyi hatósági engedélyezési eljárások

Építési engedélyezési eljárás

Összevont engedélyezési eljárás

Elvi építési keretengedélyezési szakasz

Építési engedélyezési szakasz

Építésügyi hatósági szolgáltatás

Összevont telepítési eljárás

Telepítési hatásvizsgálati szakasz

Integrált építési engedélyezési szakasz

Használatbavételi engedélyezési eljárás

Fennmaradási engedélyezési eljárás

Bontási engedélyezési eljárás

Az engedély hatályának meghosszabbítási eljárása

 Az építésügyi hatósági tudomásulvételi eljárások

Jogutódlás tudomásulvétele

Használatbavétel tudomásulvétele

Veszélyhelyzet esetén építési tevékenység tudomásulvétele

Hatósági bizonyítvány kiállítása

Az építésügyi hatóság szakhatósági eljárása

Ellátjuk még nem építéshatósági, hanem jegyzői hatáskörben Berettyóújfalu illetékességgel a telekalakítások szakhatósági véleményezését

Az ügyfelek előzetes tájékoztatása során szakmai konzultációt biztosítunk a helyi településrendezési előírások tartalmáról,

Kormányrendeletben meghatározott települési önkormányzat, kormányrendeletben meghatározottak szerint egyes - nem hatósági - építésügyi igazgatási és települési műszaki feladatokat is ellát.

Az építéshatósági csoport alapesetben 25 település

*(Ártánd, Bakonszeg, Bedő, Berettyóújfalu, Berekböszörmény, Biharkeresztes, Bojt, Csökmő, Darvas, Furta, Gáborján, Hencida, Komádi, Körösszakál, Körösszegapáti, Magyarhomorog, Mezőpeterd, Mezősas, Nagykereki, Szentpéterszeg, Told, Újiráz, Zsáka, Váncsod, Vekerd,)* építéshatósági feladatait látja el.

A feladatokat továbbra is változatlan létszámmal (3 fő) látjuk el.

A 2018-év elejétől az kizárás jogintézményével kapcsolatos jogszabályváltozások miatt megnövekedett az elsősorban önkormányzatok építési ügyei kapcsán e 25 településen túli további településeken történő feladatellátásunk is.

A kijelölés alapján történő eljárás - mivel mindig más település szabályozási előírásainak megismerését teszi szükségessé – a munkatársaktól többlet figyelmet és energiát igényel.

A klasszikus építéshatósági hatáskörök több hatósághoz történő szétosztásával a laikus építtető számára szinte követhetetlen helyzet alakult ki. Jelentős feladat, mely jelentős kapacitást köt le, az építési folyamat szereplőinek (építtető, tervező, felelős műszaki vezető, műszaki ellenőr, kivitelező stb.) szóbeli informálása, hatásköreik, feladataik koordinálása.

A naprakészség fenntartása érdekében szoros kapcsolatot tartunk fenn a városi főépítésszel, a Járási építésügyi és építésfelügyeleti hatósággal, a HBM. kormányhivatal építéshatósági osztályával, valamint az Építésügyi Igazgatás Szakmai Kollégiumával és a Magyar Építész Kamarával, mint országos szervezetekkel.

Hiánytalanul teljesítettük a szakmai továbbképzéseket.

A 2018-as évről építéshatósági szempontból elmondható, hogy a szakterületen elsők között bevezetett elektronikus ügyintézés tapasztalatai alapján kis lépéssekkel ugyan, de folyamatosan javulnak az elektronikus felületeink minősége.

(Gyorsabb az ÉMO, praktikusabb az ÉTDR felület, elérhető a rendszeren belüli elektronikus illetékfizetés)

A függő hatályú döntésekben rögzített feszes ügyintézési határidők miatt csökkent a hiányosan felszerelt dokumentációk száma, így a hiánypótlási felszólítások száma is.

Ennek következtében csökkent az átlagos tényleges ügyintézési határidő.

Az elektronikus ügyintézésnek köszönhetően csökkent a postázandó leveleink száma.

Körzetünkben (elsősorban Berettyóújfalu területén) újra beindultak a társasházépítések.

Az építkezések kivitelezési ideje csökkenő tendenciát mutat.

A körzetünk településeinek elkészült Települési Arculati Kézikönyvei (TAK) egyelőre marginális szerepet játszanak a településképek alakításában.

**Pénzügyi-gazdálkodási tevékenység**

A hivatal pénzügyi-gazdálkodási tevékenységének kereteit az önkormányzat évi költségvetése adja meg.

A költségvetési tervezési feladat körében a költségvetési törvény, az ágazati jogszabályok, valamint a helyi kötelező feladatok, kötelezettségek alapján a hivatal pénzügyi irodája összeállítja a települési, illetve intézményi költségvetést, tervet készít a pénzügyi fedezet forrásaira és a költségvetési kiadásokra. A költségvetés tervezése és elkészítése minden esetben egy többfordulós egyeztetés eredményeként létrejövő tevékenység, mely minden fél részéről kompromisszumokat is igényel. Ezen feladat keretében az önkormányzat mind a kötelező, mind az önként vállalt feladatainak teljeskörű gazdálkodását és pénzügyi feladatainak megszervezését, valamint lebonyolítását kell pénzügyi szempontok szerint kezelhetővé tenni.

A polgármesteri hivatal költségvetését Berettyóújfalu képviselő-testülete a város éves költségvetési rendeletén belül fogadja el.

A költségvetés, a zárszámadás, a különböző mérlegek, mérlegjelentések, havi költségvetési, illetve pénzforgalmi jelentések, adatszolgáltatások, különféle kimutatások előkészítése, költségvetési támogatások igénylése, felhasználása, elszámolása, kezelése koncentrált szakmai munkát igényel az abban résztvevőktől. E tevékenységeket a Pénzügyi iroda továbbra is 14 fő köztisztviselővel és 4 közfoglalkoztatási munkaviszony keretében alkalmazott kollégával látja el.

A beszedett bevételek és teljesített kiadások módosított pénzforgalmi szemléletű kettős könyvviteli rendszerben kerültek rögzítésre jelenleg az EPER program segítségével. A főkönyvi könyvelést – jogszabálynak megfelelően – analitikus nyilvántartásnak kell alátámasztania. Ennek biztosítása érdekében negyedéves időszakonként, illetve szükség szerint egyeztetés történik a feladatok „gazdái”, az analitikát vezető és a főkönyvi könyvelést végző munkatársak között. A főkönyvi könyvelésben rögzített adatokból határidőre és a jogszabályi előírásoknak megfelelően elkészült a testület részére a költségvetés végrehajtásáról szóló éves beszámoló 2018. évben és az elkövetkezendő időszakokban is e tendencia szerint fog elkészülni.

Az önkormányzat feladatmutatók szerint járó állami támogatás igénylésére jogosult a Magyar Államkincstár közreműködésével, mely az erre szolgáló ebr42.gov.hu internetes portálon kerül rögzítésre, illetve igénylésre. A feladatmutatók alapján megállapított támogatások évközi módosítására évente két alkalommal (május és október hónapokban) van lehetőség.

Az iroda napi kapcsolatot tart az önkormányzat által fenntartott intézményekkel a Berettyó Kulturális Központtal és a Vass Jenő Óvoda és Bölcsődével, illetve gazdálkodási feladatait ellátó költségvetési szervvel a Közintézmények Szolgáltató Irodájával (KÖSZI). A költségvetési szervek pénzügyi tevékenységének, a rugalmas vevői és szállítói állományának kezelése érdekében egyeztetés történik a szükséges finanszírozásról, a pénzellátásról, figyelemmel a szabad előirányzatokra és kötelezettségvállalásokra.

A pénzügyi iroda munkatársai végzik a Bihari Önkormányzatok Többcélú Kistérségi Társulásának 29 település bevonásával és a Bihari Szociális Szolgáltató Központ 11 település bevonásával, azonban a szociális központot érintő feladatok 25 települést érintenek. A teljes adminisztratív tevékenységet végezzük, ideértve a nem éppen pénzügyi feladatokat is, így a jegyzőkönyvvezetéstől, a munkaszerződések elkészítésén keresztül a napi pénzügyi-gazdálkodási feladatokon át az előterjesztések, határozatok, valamint a költségvetés és beszámoló készítéseket is. Munkájuk részét képezi a társulás tagjainak, településeinek különböző közmunkaprogramjainak tervezése, lebonyolítása, elszámolása, nyilvántartása is, amely 2018. évben már több mint 15 programot is magában foglaló több mint 200 ember foglalkoztatásához kapcsolódó feladat. A tevékenységet a pénzügyi irodán belül 3 fő végzi.

Röviden és nem teljes körűen szeretnénk bemutatni az iroda kötelező havi, illetve rendszeres és határidős tevékenységeit, melyet az Önkormányzat és intézményei, Polgármesteri Hivatal, Roma Nemzetiségi Önkormányzat, Bihari Szilárd Hulladéklerakó Társulás, Bihari Önkormányzatok Többcélú Kistérségi Társulása és a Bihari Szociális Szolgáltató Központ tekintetében látják el:

* Minden hónap 5-ig bérjellegű kifizetések melyek közül a pénztári kifizetés havi szinten a közfoglalkoztatottak 50-70 %-át érinti továbbra is, ami számszerűsítve olykor eléri a 150 fő részére történő bérkifizetést is.
* Minden hónap 5-ig a szociális ellátásokban részesülők részére a szolgáltató felé történő adatszolgáltatás nyújtása és támogatások leutalása
* Minden hónap 8-ig a Munkaügyi Központ által nyújtott foglalkoztatási és egyéb támogatások elszámolása, igénylése, valamint részükre adatszolgáltatások nyújtása
* Minden hónapban Központi Statisztikai hivatal felé történő adatszolgáltatás az önkormányzati vagyonról, lakó- és nem lakóingatlanokról, termőföldekről, stb.
* Minden hónap 20-ig költségvetési-, pénzforgalmi jelentések, elkészítése, ellenőrzése
* Minden hónap 20-ig bevallás benyújtása a Nemzeti Adó- és Vámhivatal felé az általános forgalmi adók tekintetében
* Minden negyedévet követő 20-ig bevallás benyújtása Nemzeti Adó- és Vámhivatal felé a cégautó és rehabilitációs hozzájárulás tekintetében
* Minden negyedévet követő 20-ig IV. negyedéves mérlegjelentés a MÁK felé
* Minden negyedévet követő 10-ig építéshatósági eljárási illeték leutalása a MÁK felé
* Minden hónap 30-ig, és emellett szükség szerint egyéb adatszolgáltatás a Magyar Államkincstár felé
* Minden év január 31-ig, március 20-ig, május 2-ig, május 20-ig a személyi jövedelemadó bevallásával kapcsolatos teendők
* Évente 12. havi költségvetési- és IV. n. évi mérlegjelentés leadása a Magyar Államkincstár felé február 5.
* Éves költségvetési beszámoló benyújtása a MÁK felé február 28.
* Központi költségvetésből származó források (állami támogatások) igénybevétele a nettó finanszírozás keretében történő leutalásnak forrásonkénti elszámolás a MÁK felé február 28.
* Éves költségvetés benyújtása a MÁK felé március 16.
* Évente három nagyobb ütemben települési támogatások kiosztása, nyilvántartása, pénzügyi rendezése (2018-ban több mint 12 000 db utalvány)
* Évente két nagyobb ütemben a gyermekvédelmi támogatások kiosztása (2018-ban 903 db utalvány)
* Mindennemű támogatás pénzügyi lebonyolítása, nyilvántartása,
* Vagyonelemek nyilvántartása, kezelése, gazdálkodása
* Emellett a napi feladatok ellátása,
	+ pénztári, banki feladatok,
	+ pénzügyi-gazdálkodási-,
	+ könyvviteli-,
	+ vagyoni-,
	+ bérszámfejtési feladatok a rendszeres és nem rendszer személyi juttatások esetében,
	+ cafetéria juttatások biztosítása,
	+ személyzeti anyagok kezelése,
	+ munkáltatói igazolások kiadása,
	+ számlázások, követelések-,
	+ kötelezettségek kezelése,
	+ ügyfél kérésére segélyek kiutalására vonatkozó igazolások kiállítása
	+ átutalásokról szóló igazolások, adatszolgáltatások kiállítása
	+ jelzálog törléséhez a tartozás rendezéséről szóló igazolások kiállítása adó és költségvetési részen egyaránt
	+ folyószámlák egyeztetése adó- és költségvetési részen egyaránt
	+ adóügyi feladatok,
* adó- és vagyonértékelések
* adóalanyok nyilvántartása, kezelése, módosítások átvezetése
* Minden hónap 20. napjáig a közúti közlekedési nyilvántartási szerv megküldi az önkormányzati adóhatóságnak az előző hónapban bekövetkezett gépjárműadó-kötelezettséget érintő változásokat, melyek feldolgozása az adatszolgáltatást követően azonnal megkezdődik. Ezen változások száma minimum 100 db/hónap.
* Minden hónap 10. napjáig a gépjárműadó számlára beszedett bevétel 60%-ának leutalása a Kincstár részére, 40%-ának leutalása az önkormányzat költségvetési számlájára.
* Minden hónap 10. napjáig az idegen bevételek számlára befolyt adók módjára behajtandó köztartozások leutalása a behajtást kérő szervek részére.
* Havonta a hátralékkal rendelkező adózók lejelentése az állami adóhatóságnak a visszatartási jog gyakorlása céljából.
* Havonta a hátralékkal rendelkező adózók felülvizsgálata, végrehajtások indítása, a megindított végrehajtási eljárások folyamatos követése.
* átlagosan minden napra jut egy db ingatlan helyszíni szemrevételezése és ezek adó- és értékbizonyítványának elkészítése.
* Havonta adóigazolások kiállítása, befolyt adóbevételek könyvelése.
* Tárgynegyedévet követő hónap 15. napjáig a központi költségvetést havonta megillető gépjárműadó hányadának ellenőrzése céljából adatszolgáltatás a Kincstár részére.
* Tárgynegyedévet követő hónap 10. napjáig a közigazgatási hatósági eljárási illeték leutalása a Kincstár részére.
* Január 20.: előző év december 31-ei állapotnak megfelelő év végi zárási összesítő elkészítése a Kincstár részére
* Január 31.: adatszolgáltatás a bevezetett helyi adókról a Kincstár részére
* Február: évváltási munkák elvégzése, I. féléves adóértesítők gyártása, kiküldése
* Március 15.: I. félévi helyi adók és gépjárműadó fizetési határideje
* Március 20.: termőföld bérbeadásából származó jövedelem: bérbeadó magánszemély bevallása
* Március 31.: talajterhelési díj bevallások benyújtása, megfizetése
* Március 31.: adatszolgáltatás az ideiglenes iparűzési adóról a Kincstár részére
* Április: talajterhelési díj bevallások feldolgozása
* Május 20.: adatszolgáltatás a talajterhelési díjról, termőföld bérbeadásából származó jövedelemről a Kincstár részére
* Május 31.: helyi iparűzési adóbevallások benyújtásának határideje
* Június: helyi iparűzési adóbevallások feldolgozása (több mint 2000 db)
* Július 20.: tárgyév június 30-ai állapotnak megfelelő I. félévi zárási összesítő elkészítése a Kincstár részére
* Augusztus: II. féléves adóértesítők gyártása, kiküldése
* Augusztus 15.: iparűzési adóbevallások feldolgozásáról összesítő készítése a Kincstár részére
* Szeptember 15.: II. félévi helyi adók és gépjárműadó fizetési határideje
* December 20.: helyi iparűzési adóelőleg-kiegészítés bevallása

Néhány statisztikai adat a pénzügyi iroda tevékenységét illetően az alábbi költséghelyeken:

* + Berettyóújfalui Polgármesteri Hivatal
	+ Berettyóújfalu Város Önkormányzata
	+ Berettyóújfalui Roma Nemzetiségi Önkormányzat
	+ Bihari Szilárd Hulladéklerakó Társulat
	+ Bihari Önkormányzatok Többcélú Kistérségi Tárulása
	+ Bihari Szociális Szolgáltató Központ

2018. évben

* kibocsátott számla: 1203 db
* beérkező számla: 4284 db
* banki utalás: 5996 db
* pénztári kifizetés: 672 db
* kötelezettségvállalás: 4 272 db
* könyvelési tétel: 32 217 db
* felszólító-, egyenlegközlő levél: 205 db
* végrehajtás 4 db
* előterjesztés: 68 db
* kezelt alszámla: 71 db

A feladatok számszerűen az előző évhez képest jelentősen emelkedtek. Ezen feladatok mellett az ASP előkészítése jelentős többletterhet jelentett.

A gazdálkodás szabályszerűsége felett kellő kontrollt jelentenek a könyvvizsgálói, számvevőszéki, belső ellenőrzési vizsgálatok. Az Államkincstár a mérleg- és éves beszámolókat minden évben tartalmi és formai kifogás nélkül elfogadta.

Említést érdemel, hogy a pénzügyi szakemberek a magasabb fizetésért most már évről évre többen vállalnak más területeken munkát, így a folyamatos fluktuáció a mindennapi munkát egyre nehezebbé teszi. Hivatalunk tekintetében tavaly egy munkatárs távozott

a pénzügyi irodáról.

**Intézményfenntartás, önkormányzati feladatok ellátásáról való gondoskodás**

Berettyóújfalu Város Önkormányzata Képviselő-testülete, a tavalyi évben a Berettyóújfalui Polgármesteri Hivatalon kívül 3 intézmény, a Vass Jenő Óvoda és Bölcsőde, a Berettyó Kulturális Központ, valamint a gyermekétkeztetést biztosító, és az előző két intézmény gazdálkodási feladatait ellátó Közintézmények Szolgáltató Irodája fenntartásáról gondoskodott. A Bihari Önkormányzatok Többcélú Kistérségi Társulása fenntartásában, Önkormányzatunk gesztorságával működik a szociális és gyermekjóléti alapellátást biztosító Bihari Szociális Szolgáltató Központ, melynek munkaszervezeti feladatait a Polgármesteri Hivatal látja el. Az önkormányzati intézményi feladatellátás része volt 2018-ban is az Önkormányzat 100%-os tulajdonában működő nonprofit kft., az idősek, értelmi fogyatékosok és pszichiátriai betegek bentlakásos intézményi ellátását biztosító BERÉPO Nonprofit Kft.

**Általános fenntartói jogkörrel kapcsolatos feladatok:**

Az önkormányzati fenntartású költségvetési szervek, az önkormányzat és a Bihari Szociális Szolgáltató Központ vonatkozásában megtörtént a tevékenységi kör, az alapító okiratok, az SZMSZ-ek 2018. január 01-től hatályos államháztartási jogszabályoknak való felülvizsgálata, alapító okiratok módosítása, a változások törzskönyvi nyilvántartásba történő átvezettetése. Az önkormányzati költségvetés előkészítésében, a normatíva igényléssel, kiegészítő önkormányzati támogatás igénylésével és elszámolásával (létszám-leépítési pályázat, szociális és gyermekjóléti intézményekben dolgozók ágazati pótléka), intézményvezetőkkel kapcsolatos munkajogi feladatok elvégzése a tavalyi évben is folyamatosan zajlott. Az intézményvezetőkkel, ügyvezetővel egész évben folyamatos volt a kapcsolattartás, egyeztetés az intézmények működésével kapcsolatban.

**Közneveléssel kapcsolatos feladatok:**

2018. márciusában közlemény került közzétételre a Bihari Hírlapban, a város honlapján, valamint az önkormányzat hirdetőtábláján az óvodai beiratkozás rendjével, annak időpontjával kapcsolatban, mely alapján 2018. április 23-24. között került sor az óvodások beíratására. Összesen 143 gyermek került beíratásra tavasszal a Berettyóújfaluban működő óvodákba (Vass Jenő Óvoda és Bölcsőde berettyóújfalui tagintézményeibe 122 fő, Szivárvány Református Óvodába 21 fő), azzal, hogy a gyermekek óvodai felvétele folyamatos volt. Az óvodakötelezettség teljesítésének ellenőrzése során megállapítást nyert, hogy 17 fő nem került egyik Berettyóújfalu Város közigazgatási területén működő óvodába sem beíratásra a kijelölt időpontokban, ezért a gyermekek megkeresésével kapcsolatos eljárás lefolytatására volt szükség. Az eljárás lezárását követően megállapítható, hogy 1 gyermek óvodakötelezettségét külföldön teljesíti, 4 gyermeket más településen működő óvodába írattak be, míg 12 gyermeket pedig már korábban beírattak a Vass Jenő Óvoda és Bölcsődébe. Nem volt szükség szabálysértési feljelentés megtételére.

A Képviselő-testület a júniusi ülésén engedélyezte a 2018/2019. nevelési évre vonatkozóan az óvodai csoportlétszám maximum 20 %-kal történő túllépését, így a 17 óvodai csoportban maximum 30 fő gyermek elhelyezésére van az óvodavezetőnek lehetősége. Ennek megfelelően 2018. július 15. napjától a Vass Jenő Óvoda és Bölcsőde alapító okiratában módosításra került az óvodai csoportokba felvehető maximális gyermeklétszám. Tekintettel arra, hogy a Vass Jenő Óvoda és Bölcsőde Székhely Óvodája (Berettyóújfalu, Radnóti u. 2. sz.) vonatkozásában a TOP-1.4.1-15 azonosítószámú, „A foglalkoztatás és az életminőség javítása családbarát, munkába állást segítő intézmények, közszolgáltatások fejlesztésével” című pályázat kivitelezése 2018. nyarán befejezésre, a Székhely Óvoda új épülete átadásra került és az intézmény székhelye - ugyancsak 2018. július 15. napjától – a volt „Kórházi bölcsőde” épületéből a Berettyóújfalu, Radnóti utca 2. szám alá került vissza, ami az Óvoda alapító okiratában szintén módosításra került.

A Képviselő-testület novemberben döntött a Vass Jenő Óvoda és Bölcsőde dolgozói létszámának 1 fővel történő emeléséről.

Az Oktatási Hivatal Közoktatási Információs Rendszerében a fenntartói jelentések határidőben beküldésre kerültek (pedagógus álláshelyekkel kapcsolatban). A Képviselő-testület az állami fenntartású köznevelési intézmények vonatkozásában az általános iskolai beiskolázási körzetek meghatározása kapcsán 2018. évben is élt véleményezési jogával, azonban a Berettyóújfalui Tankerületi Központ köznevelési intézmény átszervezésére irányuló javaslatát, mely szerint a Berettyóújfalui József Attila Általános Iskola és Alapfokú Művészeti Iskola szakmai alapdokumentuma 2018. szeptember 1-től a Tardy u. 10. szám alatti feladatellátási helyen kibővül a vonós és rézfúvós tanszak alapfeladattal, mellyel egyidejűleg a fúvós tanszak törlésre kerül, nem kívánta véleményezni.

A Képviselő-testület ugyancsak nem élt véleményezési jogával a BSZC Bessenyei György Szakgimnáziuma, illetve az Eötvös József Szakgimnáziuma, Szakközépiskolája és Szakiskolája tagintézmény-vezetői (magasabb vezetői) beosztás betöltésére, valamint a Berettyóújfalui Arany János Kollégium intézményvezetői (magasabb vezetői) beosztásának ellátására benyújtott pályázatok, továbbá a Berettyóújfalui József Attila Általános Iskola és Alapfokú Művészeti Iskola jelenlegi intézményvezetőjének pályázat kiírásának mellőzésével történő, újabb 5 évre szóló vezetői megbízása vonatkozásában.

**Az egészségüggyel kapcsolatos feladatok**

2018. januárjában az iskolaorvosok díjának kiszámítása és az orvosok értesítése a díjazásuk változásáról megtörtént. Az iskola-egészségügyi ellátás finanszírozási összegéről 2018-ban is havi kimutatás készült a pénzügyi iroda részére. Az éves statisztikai jelentés az iskola- és ifjúság-egészségügyi ellátásra vonatkozóan határidőben elkészült, a háziorvosok önkormányzathoz beérkező statisztikai jelentéseinek nyilvántartásba vétele megtörtént. 2018. márciusában a háziorvosok, házi gyermekorvosok és fogorvosok fix díjának, 2018. októberében a körzeti védőnők éves finanszírozási összegének megállapításához sor került Berettyóújfalu lakosságszámának korcsoportonként és körzetenként történő megosztására, annak az Nemzeti Egészségbiztosítási Alapkezelő (NEAK) felé megküldésére. Ugyancsak 2018. októberében kerültek megküldésre a NEAK-nak az iskola-egészségügyi ellátás finanszírozási összegének megállapításához szükséges nevelési-oktatási intézmények létszámadatai.

A tavalyi évben a három házi gyermekorvosi praxis közül az 090095005.számú háziorvosi körzetet érintő személyi változásról döntött a Képviselő-testület, mivel Dr. Nagy Bertalan Józsefné Dr. Mitrán Ildikó Mónika gyermekorvos az önkormányzathoz címzett levelében bejelentette, hogy 2019. január napjával nyugdíjba vonul. Erre tekintettel Berettyóújfalu Város Önkormányzata Képviselő-testülete a novemberi ülésen Dr. Nagy Bertalan Józsefnének a 090095005. számú házi gyermekorvosi praxis ellátására vonatkozó feladat-ellátási szerződésének 2018. december 31. napjával történő közös megegyezéssel való megszüntetés iránti kérelmét elfogadta, egyidejűleg kimondta, hogy a 2019. január 01-től betöltetlenné váló 090095005. számú praxis működtetése a praxis Dr. Nagy Bertalan Józsefné általi értékesítésének időpontjáig, de legfeljebb 2019. december 31. napjáig helyettesítés útján valósul meg, melyet Dr. Hodosi Julianna és Dr. Kin Ágnes gyermekorvosok látnak el.

Ezzel kapcsolatban aláírásra kerültek a szerződések a helyettesítést ellátó gyermekorvosokkal és asszisztenseikkel. A változásoknak megfelelően az Önkormányzat 90095005. számú praxis működtetésére működési engedélyt kapott, mely alapján a finanszírozási szerződés megkötésre került a Nemzeti Egészségbiztosítási Alapkezelővel. Dr. Mitrán Ildikó Mónika gyermekorvos nyugdíjba vonulása miatt az általa iskola-egészségügyi szerződéssel ellátott iskolákat a továbbiakban szintén helyettesítéssel látja el a két tovább praktizáló gyermekorvos. Emiatt az iskola-egészségügyi szolgáltatás nyújtására vonatkozó működési engedély is módosításra került.

Az alapellátást érintő változás esetén minden esetben sor került az érintettek, valamint a lakosság tájékoztatására.

A védőnői feladatokat 6 területi védőnő és 2 iskolavédőnő látja el. 2018. decemberében sor került a Nemzeti Egészségbiztosítási Alapkezelő és az Önkormányzat között 2019. január 01-től hatályos iskola-egészségügyi finanszírozási szerződés aláírására. 2018. évben írásbeli panasz az egészségügyi alapellátás tárgykörében nem érkezett az önkormányzathoz. Az egészségügyi alapellátás szervezésével kapcsolatos feladat, a koordináció, a kapcsolattartás az egészségügyi szakigazgatási szervekkel, az egészségügyi alapellátásban résztvevő háziorvosokkal, házi gyermekorvosokkal, fogorvosokkal, védőnőkkel, a háziorvosi ügyeleti ellátást biztosító Országos Orvosi Ügyelet Nonprofit Kft-vel, az egészségügyi szakellátást nyújtó Gróf Tisza István Kórházzal, az érdekképviseleti szervekkel egész évben szintén folyamatosan zajlott. Az Országos Orvosi Ügyelet Egészségügyi Szolgáltató Nonprofit Kft. 2017. évi tevékenységéről szóló beszámoló elfogadásra került.

A Képviselő-testület az áprilisi ülésén döntött arról, hogy azon háziorvosok, házi gyermekorvosok és fogorvosok részére, akik 20 éven keresztül folyamatosan körzeti, illetve háziorvosi feladatokat, körzeti gyermekorvosi, illetve házi gyermekorvosi feladatokat, vagy fogorvosi alapellátási feladatokat láttak el, címzetes főorvosi cím használatát tanúsító díszokleveleket adományoz.

**Szociális és gyermekjóléti ellátással kapcsolatos feladatok:**

A tavalyi év márciusában a szociális és gyermekjóléti szolgáltatások szolgáltatási önköltségének felülvizsgálata alapján meghatározásra kerültek a 2018. május 01-től alkalmazandó intézményi térítési díjak. 2018-ban Berettyóújfaluban egyik ellátás (gyermekétkeztetés, a bölcsődei ellátás, valamint a Bihari Szociális Szolgáltat Központ által nyújtott ellátások) vonatkozásában sem történt díjemelés. 2018. áprilisában fogadta el a Képviselő-testület a BERÉPO Nonprofit Kft. 2017. évi tevékenységéről szóló beszámolóját és közhasznúsági jelentését, valamint a Pénzügyi Bizottság egyetértése mellett polgármester úr jóváhagyta a cég 2018. évi üzleti tervét.

A BERÉPO Nonprofit Kft. felügyelő bizottságában 2018. évben személyi változás történt, mivel annak tagja és egyben elnöke, 2018. március 18. napjával tisztségéről lemondott, erre figyelemmel a 2018. márciusi Képviselő-testületi ülésen megválasztásra került az új felügyelőbizottsági tag, aki 2018. április 01. napjától 2023. március 31. napjáig látja el tisztségét.

Ennek megfelelően módosításra került a BERÉPO Nonprofit Kft. alapító okirata is.

Berettyóújfalu Város Önkormányzata a Bihari Szociális Szolgáltató Központ útján látja el a szociális alapszolgáltatásokat (étkeztetés, házi segítségnyújtás, idősek nappali ellátása, fogyatékos személyek nappali ellátása) és gyermekjóléti alapellátásokat (család-és gyermekjóléti szolgálat, család-és gyermekjóléti központ, gyermekek átmeneti gondozása helyettes szülői ellátás útján), a BERÉPO Nonprofit Kft.-vel kötött ellátási szerződés alapján a szakosított ellátásokat (időskorúak otthona, fogyatékos személyek otthona, pszichiátriai betegek otthona, idősek gondozóháza), a gyermekjóléti alapellátási formák közül a gyermekek napközbeni ellátása keretében pedig a bölcsődei ellátást a Vass Jenő Óvoda és Bölcsőde útján biztosítja.

A Képviselő-testület az októberi ülésén hagyta jóvá Berettyóújfalu Város Önkormányzata és a Zsáka Nagyközség Önkormányzata közötti, 2018. december 1. napjától hatályos feladat-ellátási szerződés szövegét a bölcsődei ellátás biztosítása tekintetében.

A Képviselő-testület 2018. szeptemberében döntött a Bursa Hungarica Felsőoktatási Önkormányzati Ösztöndíjpályázat 2019. évi pályázati fordulójához történő csatlakozásról, a pályázat lebonyolításához szükséges keretösszeg 6.000.000,-Ft-ban történő meghatározásáról és a pályázat kiírásáról, amely keretösszeget a Képviselő-testület – a pályázatok nagy számára figyelemmel - a 2018. novemberi ülésén 6.090.000.-forintra módosította. A pályázati eljárás lefolytatásának eredményeképpen Berettyóújfalu Város Önkormányzata Képviselő-testülete Humánpolitikai Bizottsága a 2018. december 10-én megtartott zárt ülésén 94 pályázó (83 „A” és 11 „B” típusú pályázat) 6.000,-Ft/fő/hó összeggel történő támogatásáról döntött, pályázatból történő kizárásra nem került sor, míg egy fő a jelen pályázati fordulóban benyújtott „A” típusú pályázatát visszavonta, tekintettel arra, hogy a 2018. évi pályázati fordulóban benyújtott „B” típusú pályázata már támogatást nyert.

**Városfejlesztés, településüzemeltetés**

A városfejlesztési iroda összesen 4 fővel (2 fő műszaki szakemberrel, valamint 2 fő pályázati ügyintézővel) látja el a városgazdálkodási, településüzemeltetési, városfejlesztési feladatokat, a települési, valamint az állami, illetve európai uniós beruházások, fejlesztések tervezését, koordinálását és lebonyolítását; a közüzemi szolgáltatásokkal kapcsolatos feladatokat; a közterületekkel, közutakkal kapcsolatos tevékenységeket, mezőgazdasági, vízügyi feladatok irányítását.

 **Városfejlesztési feladatok**

Az iroda a városfejlesztési rövid-, közép és hosszú távú tervek előkészítésében és végrehajtásában közreműködik a település vezetése mellett. A városfejlesztési feladatok ellátása során folyamatosan figyelemmel kíséri a kiírt pályázati lehetőségeket, kapcsolatot tart a városi intézményekkel, partnerekkel, helyi vállalkozásokkal, segítve az egyéni, valamint a közös partneri, konzorciumi formában megvalósuló fejlesztéseket.

Az iroda koordinálja az önkormányzati fejlesztési projektek kidolgozását, meghatározza a műszaki paramétereket és tervezési feladatokat. Elvégzi a tervezéssel kapcsolatos bejárást, tervezési szerződések előkészítését, véleményezését, tervezőkkel való kapcsolattartást. A kivitelező kiválasztása során közreműködik a közbeszerzési eljárás lefolytatásában. A kivitelezések megvalósítása során gondoskodik a munkaterület átadások, műszaki átadások lebonyolításáról, a kivitelezés folyamatos ellenőrzését végzi.

Az iroda hatáskörébe tartozik a település, valamint az állami, illetve európai unió finanszírozásában megvalósuló projektek összehangolása, terv szerinti megvalósulásuk elősegítése, a közreműködő szervezetekkel, szerződött felekkel és partnerekkel való folyamatos kapcsolattartás és együttműködés.

**Pályázatok, projektek**

Az iroda az önkormányzat minden típusú (infrastrukturális, oktatási, humán erőforrás jellegű) pályázatának és projektjének összes fázisában érintett:

- segíti a pályázatok előkészítését, összeállítását,

- egyeztet a szükséges hatóságokkal az engedélyek kapcsán,

- segíti a beszerzések kiírását,

- folyamatosan segíti a pályázatok és projektek különböző szolgáltatásokat ellátó cégek munkájának ellenőrzését, tervek, tanulmányok összhangjának biztosítását,

- ellenőrzi a megfelelő minőségű kivitelezést,

- koordinálja a projektek pénzügyi ütemezését,

- biztosítja a pályázatok és projektek elvárások szerinti adminisztrációját,

- elkészíti a projektek szakmai és pénzügyi elszámolását,

- biztosítja a kapcsolattartást és adatszolgáltatást a közreműködő szervezetekkel,

- nyomon követi a megvalósult projektek outputjainak és eredményeinek teljesülését a projektek fenntartási időszakának végéig. Mindezek mellett a már befejezett beruházások esetében biztosítja a garanciális időszakban történő bejárásokat, a garanciális munkák elvégeztetését és annak ellenőrzését.

Futó projektjeink kapcsán folyamatosan ellátjuk a szakmai, műszaki, pénzügyi és adminisztrációs feladatait. Az iroda munkatársai a projektek szakmai ellenőrzésein részt vesznek, és biztosítják az ehhez szükséges pénzügyi és szakmai adatszolgáltatásokat.

A már fizikailag lezárult projektek fenntartási feladatainak ellátása azok támogatási szerződéseinek megfelelően történik, az éves fenntartási jelentések folyamatosan megküldésre kerülnek a közreműködő szervezetek részére. A projektek fenntartási időszakának végével a pénzügyi irodával együttműködésben a pénzügyi fedezetek felszabadításáról is gondoskodik (inkasszó vagy jelzálogjog törlése).

A 2018-es évben a 2007-2013-as programozási időszak projektjeinek szakmai, valamint pénzügyi elszámolása és korábbi projektek zárása mellett a legfőbb városfejlesztési feladatot a futó projektek menedzselése jelentette.

Az elmúlt évben a következő konkrét fejlesztési, beruházási projektekkel foglalkoztunk:

|  |
| --- |
| TOP elnyert pályázatok |
| Benyújtott projekt címe, tárgya | Elnyert támogatási összeg | Projektek helyzetelemzése  |
| Vásárcsarnok építése Berettyóújfaluban | 69 241 386 | Kivitelezési munkák elkezdődtek. |
| A berettyóújfalui Zsinagóga bekapcsolása az idegenforgalomba: a zsinagóga felújítása, látogathatóvá tétele, valamint turisztikai attrakciók kialakítása (a projekt Zsáka Nagyközségi Önkormányzattal /Rhédey Kastély/ konzorciumban valósul meg.) | 495 313 615ebből Berettyóújfalu308.968.252 | Közbeszerzési eljárás folyamatban |
| Berettyóújfalu felnőtt háziorvosi rendelőjének felújítása | 100 000 000 | A projekt zárás folyamatban. |
| Zöld város kialakítása Berettyóújfaluban: A belváros parkjainak, zöldfelületeinek megújítása, funkcióbővítése; Kabos Endre Városi sportcsarnok felújítása, valamint a fejlesztési pontokhoz vezető útszakaszok (Lehel, Madách utca) megújítása, biztonságosabbá tétele | 700 000 000 | 3 fő tevékenysége van: Parképítés amelyből tavaly 2 megvalósult. Sportcsarnok kivitelezése befejeződött. Az útépítésre vonatkozó vállalkozási szerződés megkötésre került, kivitelezés várható kezdete: 2019. tavaszán. A várható befejezés 2019. október 31. |
| Ipari Park fejlesztése Berettyóújfaluban: Északi ipari terület (Korhány-ér utca mentén) iparterületté történő kialakítása ill. alapinfrastruktúra kiépítése, valamint a meglévő ipari park elérhetőségét segítő úthálózat felújítása | 595 551 126 | Közbeszerzési eljárás folyamatban |
| Vass Jenő Óvoda és Bölcsőde intézményeinek fejlesztése: Radnóti utcai „Székhely óvoda” újjáépítése, Vass Jenő utcai Eszterlánc Tagóvoda valamint a Széchenyi Tagóvoda felújítása | 300 000 000 | Záró beszámoló benyújtása folyamatban |
| Önkormányzati épületek energetikai korszerűsítése Berettyóújfalu településen: Városháza épületének energetikai fejlesztése | 150 000 000 | Kivitelezővel a vállalkozói szerződés megkötésre került. |
| Kerékpárút fejlesztése Berettyóújfaluban: Kerékpárút építés-fejlesztés a Béke- Nefelejcs utcák között, a Berettyólapos utca mentén, valamint a Rákóczi utcán; illetve a berettyószentmártoni kerékpárút felújítása | 340 000 000 | Kivitelező kiválasztásával kapcsolatos eljárás lefolytatásra került, ami eredményes volt. A kivitelezés tavasszal kezdődik és 2019. októberben fejeződik be. |
| Nyeregre fel! Múltidéző túra a Berettyó mentén című tematikus útvonal"- Berettyóújfalu, Bakonszeg, Zsáka települések építészeti, történelmi értékei, hagyományainak turisztikai célú fejlesztése: A Bihari Múzeum épületének turisztikai célú fejlesztése (a projekt a Zsáka Nagyközségi Önkormányzattal {Rhédey Kastély} valamint a Bakonszeg Községi Önkormányzattal {Bessenyei György Emlékház} konzorciumban valósul | 215 000 000 ebből Berettyóújfalu 124 911 589 | Közbeszerzés előkészítése folyamatban. |
| Inkubátorház építése Berettyóújfaluban | 213 000 000 | Közbeszerzés előkészítése folyamatban. |
| Barnamezős területek fejlesztése: Civil udvar épületeinek részleges felújítása | 75 000 000 | Közbeszerzés előkészítése folyamatban. |
| EFOP pályázatok |
| Tanórán kívüli foglalkozások megvalósítása Berettyóújfalu Önkormányzat szervezésében | 25 000 000 | Támogatói döntés nem történt |
| Az alapellátás és népegészségügy rendszerének átfogó fejlesztése a Berettyóújfalui térségben: Praxisközösség | 150 000 000 | A pályázat megfelelő ütemben zajlik, várható befejezés 2019.12.01. |
| Humán közszolgáltatások fejlesztése Berettyóújfalu és a környező településein | 500 000 000 | Támogatói döntés nem történt |
| Fiatalok helyben maradásának ösztönzése Berettyóújfaluban: Esély-otthon | 200 000 000 | A pályázat megfelelő ütemben zajlik. |
| Egyéb pályázatok |
| Külter. szilárd burk. utak felújítása | 70 835 954 | Kifogás elbírálása folyamatban |
| E- töltőállomások telepítése- NGM-Jedlik Ányos terv | 4 952 000 | Csatlakozók kiépítése folyamatban, várható megvalósítás: 2019. szeptemberig |
| Fürdőhöz és kórházhoz kapcsolódó fejlesztés állami támogatás | 1 072 769 143  | Közbeszerzési eljárás megindítása folyamatban |
| RO-HU 275 Strand fejlesztés pályázat | 882 253 EUR | Hazai társfinanszírozási szerződés megkötése folyamatban. |
| RO-HU 179 Nagyterem felújítása | 72 500 EUR | Hazai társfinanszírozási szerződés megkötése folyamatban. |
| RO-HU 359 Piac  | 930 000 EUR | Fő szerződés megkötése folyamatban |
| TOP-5.1.2 Foglalkoztatási partnerség a berettyóújfalui és a derecskei járásban | 44 136 520  | Támogatási szerződés megkötésre került |
| Rekortán pálya fejlesztési program - kültéri kézilabda építés NFM |  | Lezárult |
| Ivóvíz minőség javító program KEHOP |  | Támogatott, szerződésmódosítás alatt |
| Helyi klímastratégiák kidolgozása, valamint a klímatudatosságot erősítő szemléletformálás  |  | Támogatói döntés még nem történt |

A fent nevezett pályázatokhoz folyamatosan készültek, illetve készülnek az engedélyes, illetve kiviteli tervek, a projektötletek finomítása, részletkidolgozása. A benyújtott pályázatok elbírálása a közreműködő szervezetek részéről a 2017-es évben megtörtént, így ezen pályázatok, illetve projektjavaslatok pozitív elbírálását követően 2018. évben kezdődhettek meg a pontosítások, kiegészítések, valamint a pályázatok benyújtása óta szükségessé vált időbeli átütemezések és aktualizálások átvezetése, továbbá a támogatási szerződés megkötése, beszerzési eljárások lebonyolítása. Ezáltal a támogatási döntéssel érintett beruházások egy részének fizikai kezdete, kivitelezések megindítása 201. évben megtörtént.

A határon átnyúló, a RO-HU programhoz kapcsolódó konkrét pályázati kiírások kapcsán egyeztetések zajlanak a határon túli kapcsolatokkal, legfőképpen Margitta testvérvárosunkkal a közös projektek tervezésére.

Az elkészült, benyújtott pályázatokon túl az iroda folyamatosan gyűjti és rendszerezi a fejlesztési igényeket, melyek új pályázati kiírás esetén pályázásra és megvalósításra kerülhetnek. A tervezett fejlesztések összehangolása, az egyes beruházások lehetőségeinek, költségigényének, kockázati lehetőségek felmérése, tervek készíttetése engedélyezési és egyéb adminisztrációs feladatainak ellátása folyamatosan zajlik a városfejlesztési iroda koordinálásában.

**Városüzemeltetés**

**Intézmények**

Az iroda koordinálja a városi fenntartásban lévő intézmények felújítási tervének elkészítését, ellátja az intézmények bejárását a szükséges felújítási feladatok felmérése érdekében, megszervezi az intézmények kisebb karbantartási munkáit.

**Helyi utak, járdák fenntartása**

A városfejlesztési iroda felel az út- és közmű építések szakszerű és határidőre történő lebonyolításáért, az engedélyek beszerzéséért, a kapcsolódó beruházások koordinálásáért.

A közlekedéssel kapcsolatos fenntartási munkák során a város összes útalapos utcája át lett gréderezve. Az utak burkolati jellel való ellátása, az aknák szintbe emelése, a föld elszállítása az út mentén szintén megtörtént, a szükséges új KRESZ táblák megvásárlásával pótlásra kerültek a hiányzó vagy megfakult közlekedési táblák. További helyszínen közlekedési tükrök lett kihelyezve (Tarcsay utca utca).

Az iroda gondoskodik a helyi közutak tisztántartásáról, a Herpály-Team Kft-vel kötött szerződés alapján a hó eltakarításról, illetve a síkosság elleni védelemről.

Pénzügyi források függvényében intézkedések történnek a hiányzó vagy rossz állapotú járdák építésére, illetve javítására. A jelentés évében felújításra kerültek járdaszakaszok a következő helyszíneken: Kinizsi u., Csónak utca, Alkotmány u., Csokonai u., Széchenyi u., Tinódi u., Kiss János u., Nádasdy u., Tardy u., Török Bálint u., Katona József u.

A városfejlesztési iroda tevékenységi körébe tartozik a járdaépítés engedélyeztetési feladatainak ellátása is, továbbá folyamatosan ellátja a helyi közutak közlekedési célú igénybevételének, illetve a nem közlekedési célú igénybevételének engedélyezésével, közterület használati engedélyezéssel kapcsolatos feladatokat.

A már megvalósult beruházások, az új utak, kerékpárutak hozzájárulnak a közlekedés biztonságosabbá válásához a város területén, a további útépítési, javítási feladatokat a pályázati lehetőségek maximális kihasználásával folyamatosan próbáljuk mielőbb megvalósítani.

A 2018-es évben az önkormányzat pénzügyi helyzete lehetővé tette az alábbi önerőből megvalósuló útfejlesztéseket:

* Fényesház előtti út felújítása
* Dózsa György zug útfelújítása
* Földesi utcán található kerékpárút javítási munkái
* Az alábbi 19 db útalapos utca felújítása:
* Ölyvös utca, Eötvös utca, Nagy Sándor utca, Bessenyei utca, Szemere utca, Lenkei utca, Maros utca, Csalogány utca, Temető utca, Szabolcska utca, Kazinczy utca, Csónak utca, Madarász utca, Benczúr Gy. utca, Semmelweis utca, Balassi Bálint utca, Botond utca, Kádár vitéz zúg, Nyáras zúg, Nyáras u. 52. bekötőút.
* Képviselői kezdeményezésre zöld pihenőpont kialakítása történt meg a Szentmárton-i temetőben ahol 4 db pad és 1 db hulladéktároló került kialakításra.

**Kül- és belterületi csatornák, belvíz elleni védekezés**

A városfejlesztési iroda felügyeli a kül- és belterületi csatornákkal kapcsolatos üzemeltetési, fenntartási, felújítási feladatokat. Feladatkörébe tartozik a csapadékvíz elvezető rendszer karbantartásával kapcsolatos teendők folyamatos ellátása, városi tulajdonú zárt csapadékvíz csatornahálózat gépi és kézi takarításának koordinálása.

Az átemelő szivattyúk minden évben meghatározott felújítási tervnek megfelelően külső vállalkozóval elvégzésre kerül, illet az alábbi helyeken kisebb csatorna karbantartási munkákat végzünk el:

* A 47-es főút Berettyóújfalu-i részén közel 60 db aknafedlapot cseréltünk ki, ezzel hozzájárulva a főút teljeskörű felújításához.
* Tompa Mihály utca 7 számnál 40 m folyóka kicserélése
* Batsányi u. 34,35,38 közötti szakaszon átereszek átépítése történt meg
* Arany János u.- Deák Ferenc utca sarkán az árok átépítése történt meg

Folyamatos a belvízvédelemmel kapcsolatos teendők ellátása, valamint a kapcsolattartás a katasztrófavédelmi hatósággal.

**Ivóvízhálózat, szennyvízelvezetés**

Az iroda feladata a szennyvíz elvezető rendszer karbantartásával kapcsolatos teendők folyamatos koordinálása, együttműködik a Hajdúkerületi és Bihari Víziközmű Szolgáltató Zrt. által ellátott feladatokban.

Berettyóújfalu területén az ivóvíz minősége nem felel meg az európai uniós és az ezzel összefüggésben lévő hazai előírásoknak. A probléma orvoslása érdekében a pályázati forrásból megvalósítandó ivóvízminőség javító beruházás előkészítése folyamatosan – tőlünk kívülálló okok miatt sajnos igen lassan - zajlik.

A városfejlesztési iroda hatósági engedélyezést is ellát a fenti területeken: kisebb belterületi műtárgyak, kis mélységű kutak létesítési, fennmaradási, használatba-vételi engedélyezése, zaj-, és rezgésterheléssel kapcsolatos hatósági eljárások, környezetvédelmi eljárások, szakhatósági közreműködés, vízjogi engedélyek kezelése.

**Kommunális feladatok, környezetvédelem**

Az iroda ellátja a kártevők, rágcsálók, rovarok elleni védekezések előkészítését, elvégeztetését, ellátja a köztisztasággal, növényvédelemmel, állatvédelemmel kapcsolatos államigazgatási hatósági ügyeket, állati eredetű hulladék és állati hullák ártalmatlanításával kapcsolatos ügyeket, közterület használattal

kapcsolatos és önkormányzati hatósági és fa kivágással kapcsolatos államigazgatási hatósági ügyeket.

A városfejlesztési iroda meghatározza és megszervezi a köztisztasággal, parkfenntartással, temetőfenntartással kapcsolatos teendőket, játszóterek gondoztatását. A balesetmentes állapot fenntartását rendszeresen ellenőrzi, ezért folyamatosan kapcsolatot tart a tevékenység végzőivel.

Az önkormányzat a közterületek, parkok gondozását közfoglalkoztatottak bevonásával biztosítja. A játszóterek esetében azok fenntartását és üzemeltetését a vonatkozó rendeletben foglaltak betartása mellett végezzük, eleget téve az abban foglaltaknak, illetve az ellenőrzéseknek, és az esetlegesen tapasztalt hiányosságok, illetve balesetveszély megszüntetése terén.

A város közigazgatási területén található működő temetőit: a Csendes temetőt, Téglaparti temetőt, valamint a Berettyószentmártoni temetőt és az ott megépült ravatalozó épületeket a 2015. december 01-én megkötött kegyeleti közszolgáltatási szerződés keretében 2025. december 31-ig továbbra is a Platinum Hajdú-Bihar megyei Temetkezési Vállalattal üzemelteti.

Az iroda a költségvetés lehetőségeihez mérten rendszeresen elvégezteti az utca bútorok, padok, hulladékgyűjtők, közterületi műtárgyak, információs táblák javíttatását, cseréjét, közterületi virágágyások és fák gondozását, cseréjét, valamint a fák gallyazását, az öntözőrendszerek karbantartását.

A városfejlesztési iroda minden évben közreműködik a „Kulturált lakókörnyezetünkért” elnevezésű pályázat lebonyolításában.

**Közbiztonság**

A város közbiztonságának fejlesztése érdekében az iroda együttműködik a polgárőrséggel, rendőrséggel, megszervezi a biztonsági kamerák működtetésével kapcsolatos szolgáltatásokat. A térfigyelő kamerarendszer bővítése saját forrásból valósult meg a város 10 pontján, bekötve a rendőrség irodájába.

**Közfoglalkoztatás irányítása**

A közfoglalkoztatottak szakmai felügyeletének folyamatos irányítása, koordinálása szintén az iroda feladatkörébe tartozik.

Három munkafelügyelő irányításával, általában havi 60-70 fő foglalkoztatását tudjuk biztosítani, akik parkfenntartást, csapadékvíz, csatorna karbantartást, köztisztasági, járdaépítési és egyéb fizikai feladatokat végeznek. Városi rendezvények esetén szállítási, rakodási feladatokat látnak el. 2018-ban is jelentősebb mértékű közel 90.000 db, ami közel 1.800 m2 térkő gyártás valósult meg a közfoglalkoztatottak részvételével, így lehetőség nyílik a város területén további önerős járdafejlesztések megvalósítására.

A közfoglalkoztatás színvonalának növelése érdekében kettő témakörben nyújtottunk be pályázatot: egyrészt a térkő gyártás, a másrészt a zöldségtermesztés (paprika, paradicsom, burgonya) fejlesztésével kapcsolatosan.

**Kulturális feladatellátás**

**Szervezeti keretek**

A Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak szerint a kulturális szolgáltatás, ezen belül többek között a kulturális örökség helyi védelme és a helyi közművelődési tevékenység támogatása a helyi közügyek, illetve a helyben biztosítható közfeladatok körében ellátandó helyi önkormányzati feladatok közé tartozik. E közfeladat ellátásának módjait a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény szabályozza. Berettyóújfalu Város Önkormányzata a törvény rendelkezések alapján – többszöri átszervezés után – a Képviselő-testület által 2017. február 23-án meghozott döntésekkel véglegesítette ennek ma is működő struktúráját. A 3/2017. (II. 24.) önkormányzati rendelet elfogadásával hatályba lépő módosítások nyomán a helyi közművelődési tevékenység támogatásáról szóló 1/2016. (I. 29.) önkormányzati rendelet 4. § (1) bekezdésében meghatározott közművelődési feladatok ellátását Berettyóújfalu Város Önkormányzata elsősorban a Berettyó Kulturális Központ – mint több kulturális intézményi funkciót ellátó közművelődési intézmény – fenntartásával biztosítja. Ez a gyakorlatban azt jelenti, hogy a közművelődési, a nyilvános könyvtári és a területi múzeumi feladatellátás, valamint a helyi médiaszolgáltatás, a Makk Kálmán Mozi és a Tourinform Iroda működtetése egy költségvetési szerv keretei között, egy egységes kulturális központ fenntartásával valósul meg. Ennek a vezetője igazgató, szakmai szempontból önálló intézményegységei: a Nadányi Zoltán Művelődési Ház, a Sinka István Városi Könyvtár és a Bihari Múzeum és a Médiacsoport. A három szakmai vezető mellett az igazgató közvetlen irányítása alá kerül a Tourinform Iroda. Ezen kívül pedig – bizonyos önkormányzati közösségi színterek működtetésére, valamint részfeladatok ellátására – az önkormányzat négy társadalmi szervezettel kötött közművelődési megállapodást, mely szervezetek nevét ugyancsak a rendelet tartalmazza. 2012 óta a Bihari Népművészeti Egyesület és a Fúvószenekarért Alapítvány, 2017-től pedig a Bihari Szabadművelődési és Népfőiskolai Egyesület és az Összefogás Berettyószentmártonért Egyesület került a közművelődési közfeladat-ellátó szervezetek körébe.

2018-ban tovább folytatódott a Nemzeti Művelődési Intézet által koordinált kulturális közfoglalkoztatási program, melynek keretében 3 munkatárs vett részt március 31-ig közvetlenül a feladatellátásban. Ezen túl a Berettyó Kulturális Központ ismét csatlakozott az Országos Széchényi Könyvtár, valamint a Nemzeti Múzeum által koordinált közfoglalkoztatási programokhoz, melyek révén a múzeumban 5, a könyvtárban is további 3 munkatárs segíti a gyűjteményi és közönségkapcsolati munkát.

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII. 9.) EMMI rendelet vonatkozó rendelkezései alapján két közfeladat-ellátó civil szervezetünk is részt vesz az országos szintű feladatellátásban:

* A Bihari Népfőiskola az NMI Művelődési Intézet felkérésére 2018. május 29-én kapcsolódott be a jogszabály előkészítésébe, valamint a Kárpát-medencei népfőiskola-hálózat kialakításába
* A Bihari Népművészeti Egyesület a Hagyományok Háza felkérésére 2018. október 1-jétől – közfeladat-ellátási szerződéssel – végez megyei hatókörű koordinációs és szervezőfeladatokat, a Hagyományok Háza Hálózat Hajdú-Bihar megyei partnerszervezeteként.

**Rendezvények szervezése**

A városi rendezvények közül a kulturális menedzser közvetlenül a következők szervezésében és lebonyolításában vett részt – együttműködve a programok megvalósításában közreműködő intézményekkel, civil szervezetekkel és egyházközségekkel:

* A magyar kultúra ünnepe – a Nagyváradon, Debrecenben, Margittán és Berettyóújfaluban megvalósuló programok részbeni szervezése, valamint a meghívó összeállítása
* A költészet napja
* A város napja – ünnepi képviselő-testületi ülés, városi kitüntetések adományozásának, majd átadásának előkészítése
* A március 15-i, az augusztus 20-i és október 23-i nemzeti ünnepekhez kapcsolódó megemlékezések
* Az I. világháború befejezésének 100. évfordulóján rendezett megemlékezés.

A rendezvények szervezésén túl pedig részt vett pályázati programok előkészítésében és megvalósításában a Berettyó Kulturális Központ (Bodorka NépmesePont), a Bihari Népfőiskola és a Bihari Népművészeti Egyesület tevékenységében, utóbbiak esetében elsősorban az országos közfeladat-ellátás feltételeinek kidolgozásában.

**Társadalmi szervezetekkel kapcsolatos tevékenység:**

2018-ban is elvégezte képviselő-testület, a Humánpolitikai Bizottság, valamint a Polgármester hatáskörébe tartozó, nyilvános pályázatok, illetve egyedi támogatási kérelmek útján megítélt támogatásokhoz a felhívások, majd az összesítés és támogató felé történő előterjesztés, végül pedig a támogatási szerződések előkészítését.

Az önkormányzat több nagy összegű pályázatot nyújtott be, melyekből számos berettyóújfalui székhelyű társadalmi szervezet tevékenységét kívánja támogatni. Ezek között kiemelkedik a Bihari Népművészeti Egyesület alkotóházának, valamint a Civil Udvarban működő szerveztek helyiségeinek bővítése és felújítása. A pályázatok szakmai programjának kidolgozásában, az érintett szervezetekkel történő kapcsolattartásban vett részt.

**Testvérvárosi kapcsolatok**

Négy testvérvárosunk közül Margittával és Porciával ebben az évben is folyamatos kapcsolatot tartottunk fenn.

Januárban Nagyváraddal, illetve testvérvárosainkkal kiegészülve – Nagyvárad Debrecennel, Berettyóújfalu pedig Margittával – közösen rendeztük meg a magyar kultúra napjához kapcsolódó rendezvénysorozatot.

Mind Porcia, mind Margitta polgármestere és küldöttsége részt vett a Bihari Számadó Napokon is. Berettyóújfalu delegációja a szeptemberi Margitta Napokon vett részt. Porcia testvérvárosunkba a Berettyóújfalui Szakképzési Centrum szervezett jó gyakorlatok megismerésére irányuló tanulmányutat, amelyen testvérvárosunk polgármestere segítségével egy bútorkészítő szakközépiskola, valamint egy fémipari üzem látogatására került sor.

Berettyóújfalu Város Önkormányzata Margitta testvérvárossal az Interreg V-A Románia-Magyarország Program keretében több – közösségi, kulturális és gazdasági – pályázati program kidolgozását kezdte meg 2017-ben, melyek közül 2018-ban két pályázat esetében született támogatói döntés.

**Közbeszerzési eljárások, katasztrófavédelmi és polgári védelmi feladatok**

**Közbeszerzési eljárások:**

A 2018. évben az alábbi közbeszerzési eljárások kerültek lefolytatásra:

- Útalapos utcák magasabb műszaki tartalommal történő felújítása

 Eljárás nyertese: Lisztes Trans E.C. Ajánlati ár: nettó 32.104.320-Ft

- A berettyóújfalui Bihar Termálliget Uszoda és Gyógyfürdő fejlesztésének kiviteli tervezése

 Eljárás nyertese: Keletterv Kft. Ajánlati ár: nettó 41.780.000-Ft

- Berettyóújfalu város parkjainak felújítása

 Eljárás nyertese: S-TÉR Kft. Ajánlati ár: nettó 211.978.175-Ft

- Kabos Endre Városi Sportcsarnok energetikai felújítása

 Eljárás nyertese: Presztizs-Team Kft. Ajánlati ár: nettó 99.750.000-Ft

- „Útépítés és kerékpárút fejlesztés Berettyóújfaluban”

 Eljárás nyertese: Berettyó-Útép Kft.

 Ajánlati ár: nettó 239.314.109-Ft (kerékpárút)

 nettó 166.723.002-Ft (útépítés)

- Építési beruházás EFOP-1.2.11-16-2017-00039 (Esély Otthon)

 Eljárás nyertese: Generál-Építő 98 Kft. Ajánlati ár: nettó 56.188.065-Ft

- Vásárcsarnok építése

 Eljárás nyertese: Labert Hungary Kft. Ajánlati ár: nettó 49.934.135-Ft

- Polgármesteri Hivatal energetika

 Eljárás nyertese: Labert Hungary Kft. Ajánlati ár: nettó 93.507.245-Ft

**Katasztrófavédelmi és polgárvédelmi feladatok:**

A katasztrófavédelemről szóló 2011. évi CXXVIII. törvény alapján katasztrófavédelmi ügyekben az elsőfokú polgári védelmi hatósági jogkört a polgármester gyakorolja. A megelőzés időszakának, valamint a védekezés irányításának feladatait a polgármester a jegyző (körjegyző) valamint a polgármesteri hivatal közreműködésével látja el.

Berettyóújfalu a Hajdú-Bihar Megyei Katasztrófavédelmi Igazgatóság Püspökladányi Katasztrófavédelmi Kirendeltség illetékességi területéhez tartozik.

A Püspökladányi Katasztrófavédelmi Kirendeltségtől rendszeresen érkeztek adatkérések, továbbá sor került a polgármesteri határozattal lebiztosított technikai eszközök (tehergépjárművek, traktorok) felülvizsgálatára.

**Főépítészi tevékenység**

Az önkormányzati főépítész

-     az állami főépítésszel és az érintett önkormányzatok főépítészeivelegyüttműködve *elősegíti az illetékességi területét érintő területrendezési és településszerkezeti tervek összhangjának kialakítását,*

*-    folyamatosan figyelemmel kíséri a rendezési eszközök hatályosulását, tapasztalatairól évente tájékoztatást ad, és négyévente összefoglaló jelentést készít a képviselő-testület (közgyűlés) részére.*

A feladat folyamatos, a szomszédos települések terveinek készítése, módosítása során – szükség szerint - részt veszünk az egyeztetési eljárásban és a terveket Berettyóújfalu város szempontjainak figyelembevételével véleményezzük. Derecske Város Önkormányzata 2018. évben tájékoztatott, hogy az érvényes előírásoknak megfelelő új településrendezési eszközök készítését megkezdte. Jeleztük, hogy az egyeztetési, véleményezési folyamatban részt kívánunk venni.

Berettyóújfalu város településrendezési eszközei 2004. óta hatályosak, 2018. évben is több módosítási eljárás indult, illetve folytatódott. Ezek részben az elnyert TOP pályázati forrásokból megvalósuló beruházásokhoz kapcsolódnak – Lehel u.-Madách u. – Bessenyei ltp. közlekedésfejlesztése, részben olyan állami, vállalkozói, valamint lakossági kezdeményezésekre indultak, melyeket a Képviselő-testület támogatott. (Bv-Eü központ -, a Népliget utcai volt kertészet területén egyházi óvoda-, a Kodormány városrészben tervezett lovasközpont-, valamint az M4-es autópálya-47.sz. főútvonal csomópontja közelében vendéglátó egység - létesítése)

A településrendezési eszközök módosítása kapcsán a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet lehetőséget biztosít az önkormányzatok részére, hogy a szükséges módosításokat a tervezett fejlesztések gyorsabb megvalósíthatósága érdekében az Önkormányzat tárgyalásos eljárás keretén belül végezze el. Az eljárás alkalmazásának feltétele, hogy az Önkormányzat Képviselő-testülete a tervezett beruházás helyszínét kiemelt fejlesztési területté nyilvánítsa (Korm.r. 32.§. (6) bek. c) pont). Ezzel a lehetőséggel öt fejlesztési helyszín tekintetében élt a Képviselő-testület. Egy esetben a Bessenyei lakótelepen a „Zöld város” keretében megvalósuló fejlesztések, három további esetben vállalkozások által tervezett - részben önkormányzati területen megvalósuló - naperőművek létesítése kapcsán, egy esetben az állami beruházás keretein belül megvalósuló Bv-Eü. központ létesítéséhez kapcsolódóan.

 -A vonatkozó jogszabályok alapján a település szerkezeti tervét 10 évente felül kell vizsgálni.

-A főépítész látja el a települési önkormányzat településszerkezeti tervének, helyi építési szabályzatának elkészítésével, felülvizsgálatával összefüggő feladatokat

A jelenleg hatályos településszerkezeti tervünket 2004-ben hagyta jóvá a Képviselő-testület, ezért ennek felülvizsgálata törvényi kötelezettségünk. A településszerkezeti tervet érintő változások a szabályozási tervi módosítások esetén szükség szerint, a Képviselő-testület jóváhagyó határozata alapján átvezetésre kerülnek.

Fontos lenne a helyi építési szabályzat és szabályozási terv egyidejű felülvizsgálata is.

A „településfejlesztési koncepcióról, az integrált településfejlesztési stratégiáról
és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet 45.§. (1) bek. szerint:

 „*45. § (1) A 2012. december 31-én hatályban lévő, valamint az OTÉK 2012. augusztus 6-án hatályos településrendezési követelményeinek és jelmagyarázatának figyelembevételével elkészített és elfogadott településrendezési eszköz 2019. december 31-ig alkalmazható.”*

Ezen rendelkezés szerint a településrendezési eszközeink előírásai 2019. december 31. után nem alkalmazhatók, ezért javaslom, hogy a város költségvetésébe – lehetőség szerint – az újonnan készítendő tervek elkészítésének költségei kerüljenek betervezésre.

A tervezési költség nagyságrendileg 20-25 millió Forint. A pontos összege árajánlatok bekérése után lehetséges.

***A főépítész szakmai véleményével, állásfoglalásaival segíti a térség, illetve a település egységes táji és építészeti arculatának alakítását.***

A szakmai vélemény tervezői konzultációk, főépítészi véleményezés formájában történik. A beérkezett építési engedély iránti kérelmek szükség szerinti véleményezését, az előzetes tervezői egyeztetéseket igény szerint a beérkezést követően soron kívül végezzük.

A 2017. évben jóváhagyott településképi rendeletünk egyes lehetővé, egyes esetekben kötelezővé teszi településképi konzultáció, ill. településképi bejelentési eljárás lefolytatását. 2018. évben egy alkalommal folytattunk településképi konzultációt, valamint egy alkalommal folytattunk le településképi bejelentési eljárást.

A főépítész közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében.

Ezt a feladatot az Építéshatósági csoporttal együttműködve végezzük. A tervek a város honlapján is megtekinthetők a legfrissebb, aktualizált állapot szerint, de erre vonatkozóan bárki személyesen is érdeklődhet az Építéshatósági csoportnál, vagy nálam.

 A főépítész részt vesz a településpolitikai, településfejlesztési, településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.

A fenti feladatok ellátása érdekében folyamatos, napi szintű az együttműködés mind a pénzügyi-, mind a városfejlesztési iroda munkatársaival. Folyamatos a főépítészi részvétel az építési célú pályázatok előkészítésében és megvalósításában is. A 2016. évben benyújtott, előkészített pályázatok megvalósítása átnyúlt a 2017-18-as évekre is, így ezen programokban való részvétel folyamatos:

* Helyi gazdaságfejlesztési pályázat – piaci vásárcsarnok építése
* Turisztikai attrakciófejlesztés – Zsinagóga és Bihari Múzeum felújítása, fejlesztése
* Egészségügyi alapellátás fejlesztése - Felnőtt háziorvosi rendelő felújítása
* Zöld város kialakítása - A belváros parkjainak, zöldfelületeinek megújítása, funkcióbővítése; Kabos Endre Városi sportcsarnok felújítása, valamint a fejlesztési pontokhoz vezető útszakaszok (Lehel, Madách utca) megújítása, biztonságosabbá tétele
* Ipari parkok, iparterületek fejlesztése - Északi ipari terület (Korhány-ér utca mentén) iparterületté történő kialakítása ill. alapinfrastruktúra kiépítése, valamint a meglévő ipari park elérhetőségét segítő úthálózat felújítása
* A foglalkoztatás és az életminőség javítása - Radnóti utcai Székhely óvoda újjáépítése, Vass Jenő utcai Eszterlánc óvoda, valamint a Széchenyi óvoda felújítása
* Önkormányzati épületek energetikai fejlesztése - Városháza épületének energetikai fejlesztése

A jelenleg hatályos településszerkezeti tervünket 2004-ben hagyta jóvá a Képviselő-testület, ezért ennek felülvizsgálata törvényi kötelezettségünk. A településszerkezeti tervet érintő változások a szabályozási tervi módosítások esetén szükség szerint, a Képviselő-testület jóváhagyó határozata alapján átvezetésre kerülnek.

Fontos lenne a helyi építési szabályzat és szabályozási terv egyidejű felülvizsgálata is.

A „településfejlesztési koncepcióról, az integrált településfejlesztési stratégiáról
és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet 45.§.(1) bek. szerint:

 „*45. § (1) A 2012. december 31-én hatályban lévő, valamint az OTÉK 2012. augusztus 6-án hatályos településrendezési követelményeinek és jelmagyarázatának figyelembevételével elkészített és elfogadott településrendezési eszköz 2019. december 31-ig alkalmazható.”*

Ezen rendelkezés szerint a településrendezési eszközeink előírásai 2019. december 31. után nem alkalmazhatók, ezért javaslom, hogy a város költségvetésébe – lehetőség szerint – az újonnan készítendő tervek elkészítésének költségei kerüljenek betervezésre.

A tervezési költség nagyságrendileg 20-25 millió Forint. A pontos összege árajánlatok bekérése után lehetséges.

A főépítész szakmai véleményével, állásfoglalásaival segíti a térség, illetve a település egységes táji és építészeti arculatának alakítását.

A szakmai vélemény tervezői konzultációk, főépítészi véleményezés formájában történik. A beérkezett építési engedély iránti kérelmek szükség szerinti véleményezését, az előzetes tervezői egyeztetéseket igény szerint a beérkezést követően soron kívül végezzük.

A 2017. évben jóváhagyott településképi rendeletünk egyes lehetővé, egyes esetekben kötelezővé teszi településképi konzultáció, ill. településképi bejelentési eljárás lefolytatását. 2018. évben egy alkalommal folytattunk településképi konzultációt, valamint egy alkalommal folytattunk le településképi bejelentési eljárást.

***A főépítész közreműködik a területrendezési tervek és a településrendezési eszközök nyilvántartására, a szabályozásokon alapuló adatszolgáltatásra és az ezzel kapcsolatosan felmerülő költség megállapítására vonatkozó helyi szabályok előkészítésében.***

Ezt a feladatot az Építéshatósági csoporttal együttműködve végezzük. A tervek a város honlapján is megtekinthetők a legfrissebb, aktualizált állapot szerint, de erre vonatkozóan bárki személyesen is érdeklődhet az Építéshatósági csoportnál, vagy nálam.

***A főépítész részt vesz a településpolitikai, településfejlesztési, településüzemeltetési és az önkormányzatok ingatlanvagyon-gazdálkodási programjának elkészítésében és egyeztetésében, továbbá az ágazati koncepciók települést érintő részeinek összehangolásában és véleményezésében. Szakmai véleményével segíti az önkormányzatnak az előzőekkel kapcsolatos döntéseinek előkészítését, állásfoglalásainak kialakítását.***

A fenti feladatok ellátása érdekében folyamatos, napi szintű az együttműködés mind a pénzügyi-, mind a városfejlesztési iroda munkatársaival. Folyamatos a főépítészi részvétel az építési célú pályázatok előkészítésében és megvalósításában is. A 2016. évben benyújtott, előkészített pályázatok megvalósítása átnyúlt a 2017-18-as évekre is, így ezen programokban való részvétel folyamatos:

* Helyi gazdaságfejlesztési pályázat – piaci vásárcsarnok építése
* Turisztikai attrakciófejlesztés – Zsinagóga és Bihari Múzeum felújítása, fejlesztése
* Egészségügyi alapellátás fejlesztése - Felnőtt háziorvosi rendelő felújítása
* Zöld város kialakítása - A belváros parkjainak, zöldfelületeinek megújítása, funkcióbővítése; Kabos Endre Városi sportcsarnok felújítása, valamint a fejlesztési pontokhoz vezető útszakaszok (Lehel, Madách utca) megújítása, biztonságosabbá tétele
* Ipari parkok, iparterületek fejlesztése - Északi ipari terület (Korhány ér utca mentén) iparterületté történő kialakítása ill. alapinfrastruktúra kiépítése, valamint a meglévő ipari park elérhetőségét segítő úthálózat felújítása
* A foglalkoztatás és az életminőség javítása - Radnóti utcai Székhely óvoda újjáépítése, Vass Jenő utcai Eszterlánc óvoda, valamint a Széchenyi óvoda felújítása
* Önkormányzati épületek energetikai fejlesztése - Városháza épületének energetikai fejlesztése

**Tisztelt Képviselő-testület!**

2018. évben az országgyűlési választás, az ASP rendszerre való felkészülés, az EU-s és hazai pályázatok, a téli rezsicsökkentéssel kapcsolatos ügyintézés is jelentős feladatot jelentett a hivatal állományának. A 2019. évtől újabb kihívásokkal kell szembe néznünk. Az új ASP rendszer bevezetése az iktatásban, az adó- és gazdálkodási rendszerben, az ipar-kereskedelem, továbbá a hagyatéki ügyintézés terén, az Európai Parlament tagjainak választása, továbbá az önkormányzati választás lebonyolítása, a pályázataink sikeres megvalósítása a legjelentősebbek az idén ránk váró feladatok felsorolásából. Biztos vagyok benne, hogy köztisztviselőink a továbbiakban is folyamatosan igyekeznek minden jogszabályi rendelkezésnek, illetve az önkormányzat képviselő-testülete által kitűzött elvárásoknak megfelelni.

Kérem a tisztelt képviselő-testületet, hogy a beszámolót elfogadni szíveskedjenek.

Az előterjesztéshez 1 db határozati javaslat tartozik.

Berettyóújfalu, 2019. január 23.

 Dr. Körtvélyesi Viktor

 jegyző

**HATÁROZATI JAVASLAT**

Berettyóújfalu Város Önkormányzata Képviselő-testülete a Berettyóújfalui Polgármesteri Hivatal 2018. évi munkájáról szóló beszámolót elfogadja.

**Határidő:** azonnal
**Felelős:** Dr. Körtvélyesi Viktor jegyző